Diari Oficial de la Generalitat Valenciana


Sumari del DOGV 6135, del 02-11-2009 (2009/12158)

RESOLUCIÓ de 15 de gener de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Arcillas Atomizadas, SA, per a una indústria de fabricació d'argiles atomitzades i cogeneració d'energia al terme municipal d'Onda.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6135

Data del DOGV
:   02-11-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/12492


Data del document
:   15-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 15 de gener de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Arcillas Atomizadas, SA, per a una indústria de fabricació d'argiles atomitzades i cogeneració d'energia al terme municipal d'Onda. [2009/12518]  
Vist l'expedient de referència, incoat a instàncies de José Camps Ramírez, en nom de l'empresa Arcillas Atomizadas, SA, amb CIF E40007295 i domicili a l'avinguda de Manuel Escobedo, 30, d'Onda (Castelló), s'emet aquesta resolució de conformitat amb els següents  
Antecedents de fet  
Primer. Amb data 24 d'abril de 2008 José Camps Ramírez, en representació de la mercantil Arcillas Atomizadas, SA, va presentar un escrit al Registre General de la Conselleria de Medi Ambient, Aigua, Urbanisme i Habitatge, mitjançant el qual comunicava la intenció de fer una modificació de les instal·lacions existents que considera no substancial.  
La modificació consisteix en la substitució d'un grup generador consistent en una turbina de gas amb recuperació de gasos calents en atomització amb una potència elèctrica de 3.844 kWe per un nou grup generador consistent en una turbina de gas, també amb recuperació de gasos calents per al seu ús en atomitzadors d'argila, la potència elèctrica del qual és de 14.401 kWe.   
A la sol·licitud s'adjunta la documentació següent: set exemplars del projecte bàsic, dos exemplars del resum no tècnic, dos exemplars del projecte d'activitat, tres exemplars de l'estudi d'impacte ambiental, tres exemplars del document de síntesi i un exemplar de la documentació annexa.   
Segon. Amb data 26 de juny de 2008 es va notificar a l'empresa la resolució per la qual s'iniciava un procediment de modificació d'ofici de l'autorització ambiental integrada de què disposa.  
Tercer. Amb data 28 de juny de 2008 es va remetre la documentació presentada per l'empresa a l'Ajuntament d'Onda, a fi que aquest emetera un informe sobre la modificació proposada, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental.   
Quart. Amb data 29 d'agost de 2008 es va rebre un informe de l'Ajuntament d'Onda, en el qual es requeria documentació complementària, la qual va ser aportada per l'empresa amb data 8 de setembre de 2008.  
Posteriorment, amb data 16 d'octubre de 2008, es va remetre aquesta documentació a l'Ajuntament d'Onda, sense que se n'haja rebut cap resposta.  
Cinqué. Amb data 10 de desembre de 2008 es va remetre el tràmit d'audiència a l'interessat, sense que s'hi hagen presentat al·legacions.  
Als fets anteriors són aplicables els següents  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió que estableix l'instrument d'intervenció ambiental, ha d'iniciar un procediment de modificació d'ofici en els termes que estableix aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc assignades, resolc:  
Primer  
Modificar la Resolució de 17 d'abril de 2008, per la qual s'atorga l'autorització ambiental integrada a l'empresa Arcillas Atomizadas, SA, per a les instal·lacions de fabricació d'argiles atomitzades i cogeneració, ubicades a l'avinguda de Manuel Escobedo, 30, d'Onda (Castelló), inscrita en el Registre General d'Instal·lacions IPPC de la Comunitat Valenciana amb el número 158-08/AAI/CV.  
La modificació afectarà els aspectes següents:   
1. Emissions atmosfèriques  
S'han d'incloure en l'autorització els focus d'emissió a l'atmosfera F-10 a F-13, i la taula queda de la manera següent:  
  
Els nous focus han de complir les condicions incloses en l'autorització ambiental integrada concedida.  
2. Soroll  
En el termini de tres mesos després de l'execució de l'ampliació, l'empresa ha d'aportar la documentació corresponent a l'auditoria corresponent a l'ampliació, a fi de comprovar que els nivells de sorolls transmesos per l'activitat compleixen els límits que estableix la legislació vigent.  
3. Procediments i mètodes de gestió de residus  
3.1. Producció de residus  
La taula següent reflecteix les modificacions en la gestió de residus per raó de l'ampliació projectada:  
  
3.2. Gestió de residus  
La taula següent reflecteix les modificacions en la gestió de residus per raó de l'ampliació projectada:  
  
Segon  
Abans de posar en marxa l'ampliació, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obra que resulten necessàries d'acord amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent:  
Certificat visat del tècnic director de l'execució del contingut de la memòria, en el qual s'acredite que les instal·lacions i l'activitat s'ajusten a la memòria presentada i autoritzada, i a la resta de documentació tècnica presentada.  
Certificats tècnics exigits per les normatives sectorials aplicables segons el tipus d'activitat.  
Informe i certificat emesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Contra aquesta resolució, que no posa fi a la via administrativa, es podrà interposar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 15 de gener de 2009.- El director general per al Canvi Climàtic:Jorge Lamparero Lázaro.